क्रेट्स, डॉग पेन्स, बेबी गेट्स और लीश का इस्तेमाल करके, अपनी तरफ से पपी को घर में सीमित जगहों तक रखने की पूरी कोशिश करें और पेशाब निकलने की संभावना को कम करें। जब आपका पपी छोटा हो तब क्रेट के आसपास की जगह 4 से 6 फिट से अधिक नहीं होना चाहिए। जैसे-जैसे कुत्ता बड़ा होता जाए और घर का आदि होता जाए, तो आप क्रेट के आसपास की जगह को बढ़ा सकते हैं। जितना अधिक कुत्ता खुद पर काबू कर पाएगा, आप उसको उतनी अधिक जगह घर में घूमने फिरने को दे सकते हैं। अगर वह इतना समझदार हो गया है कि शौच आने पर आपको संकेत दे सके, तो आप चाहें तो उसे लंबे समय के लिए भी ऐसा करने दे सकते हैं। यहां तक पहुंचने में पपी को 2 हफ्ते का समय लगना चाहिए। अगर आपके घर के आसपास ऐसा गेट और फेंसिंग है, जिससे‌ पपी बाहर न निकल सके, तो डॉग डोर आपके लिए काफी फायदेमंद रहेगा। फेंसिंग होने के बावजूद भी जंगली जानवर जैसे भेड़ियों से सावधान रहें, जो आपके पपी को खा सकते हैं। अपने कुत्ते को ज्यादा समय के लिए बाहर अकेला न छोड़ें। अगर आपके घर में डोगी डोर या खुली जगह नहीं है या फिर आप की गैर-मौजूदगी में कोई उसे बाहर शौच के लिए ले जाने वाला नहीं है, तो आप घर में निर्धारित जगह पर पपी को शौच कराने के लिए पेपर ट्रेनिंग मेथर्ड भी इस्तेमाल कर सकते हैं। अगर आप समय पर घर नहीं लौट पाते, तो यह पपी के शौच के लिए दूसरे विकल्प के तौर पर काम आएगा। न्यूज़पेपर बिछाएं या फिर पपी के लिए एक छोटा डिब्बा रखें। पपी क्योंकि ऐसी जगह पर ही शौच करेगा जहां पर उसे पहले किए गए मल-मूत्र की गंध आ रही हो, तो इस काम के लिए आप उस डिब्बे में वह कपड़ा रख सकते हैं, जिससे आपने पहले मल मूत्र साफ किया था।  बहुत से लोग न्यूज़पेपर बिछाना छोड़ देते हैं, क्योंकि वह कहते हैं कि पपी के घर में पेशाब करने में कोई हर्ज नहीं है। इसलिए वह न्यूज़पेपर नहीं बिछाते, क्योंकि उन्हें मल-मूत्र साफ करने में बुरा महसूस नहीं होता। हर मालिक को कहीं ना कहीं से तो शुरुआत करनी ही होगी। अगर आपको थोड़ा बहुत मल मूत्र साफ करने में कोई घृणा नहीं आती, तो यह आपकी फैमिली और आपके कुत्ते के लिए बहुत अच्छा रहेगा। न्यूज़पेपर पर शौच करने का आदी होने में कुछ समय लग सकता है, लेकिन अगर आप धीरे-धीरे न्यूज़पेपर की जगह को कम करते जाएंगे, तो आप अपने घर को पपी के पेशाब निकलने जैसी घटना से बचाने में कामयाब हो सकते हैं। पपी को पूरे घर में घूमने-फिरने से रोकने के लिए, पपी को छोटी सी जगह में सीमित कर दिया जाए। अगर आप घूमने-फिरने जाते हैं, तो आपके पपी की देखभाल के लिए कोई और भी होना चाहिए। अगर आप आपके परिवार या दोस्तों के साथ रहते हैं, तो उन्हें इस काम की जिम्मेदारी दें। अगर आप आपके परिवार के साथ कहीं जा रहे हैं, तो किसी ऐसे व्यक्ति को जिम्मेदारी दी जाए जो अच्छे से पपी की देखभाल कर सके। उसको पपी के रूटिंग के बारे में, जैसे उसका सोना, उसको कब खिलाएं और कब ना खिलाए इत्यादि, सब बताएं। आप केनल (kennel) सुविधा का भी इस्तेमाल कर सकते हैं। केनल उस जगह को कहते हैं, जहां पर आप की गैर-मौजूदगी में आपके पपी या कुत्ते की देखभाल की जाती है। इस बात का भी ध्यान रखें कि केनल (kennel) के अलग शेड्यूल की वजह से आपके पपी को अगर वहां ज़बरदस्ती शौच कराने पर मजबूर किया जाता है, तो आपके द्वारा कराई गई सारी ट्रेनिंग पर पानी फिर सकता है। इस सुविधा के फायदे भी हैं, और नुकसान भी, इसलिए बहुत सोच समझकर कोई फैसला लिया जाए।
Keep your puppy confined initially. Let your puppy be free in the house while dragging a short leash with supervision. Have a flap door for your puppy. Spread newspapers for your puppy to use. Have somebody look after your puppy.